
DISPOZITIA Nr. 3 din 08.01.2026
privind angajarea, lichidarea, ordonanţarea şi plata cheltuielilor bugetare la nivelul Comunei Miclești, județul Vaslui

având în vedere
-dispozitia Primarului nr. 1/05.01.2026 privind delegarea atribuțiilor de contabil domnului Morărița Tinel din cadrul aparatului de specialitate al primarului comunei Miclești; 

in conformitate cu: 
- prevederile art. 23, art. 24, art. 54 alin. (7) din Legea nr.  273/2006 privind finanţele  publice locale, cu modificarile si completarile ulterioare; 
- Ordinul nr. 1140/2025 pentru aprobarea Normelor metodologice privind angajarea, lichidarea, ordonanțarea și plata cheltuielilor bugetare, cu modificările și completările ulterioare;
- art. 22 alin. (2), lit. a) și art. 24 alin. (1) din Legea nr. 500/2002 privind finanţele publice, cu modificările şi completările ulterioare;
În temeiul prevederilor art. 155 alin. (1) lit. c), alin. (4) lit. a), art. 196 alin. (1) lit. b) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;

Matei Petru, primar al comunei Miclești, judeţul Vaslui,
D I S P U N:

Art. 1. Se aprobă Procedura privind angajarea, lichidarea, ordonanțarea și plata cheltuielilor, care are ca obiect stabilirea persoanelor implicate și a documentelor privind execuția cheltuielilor bugetare care se efectuează la Primăria Comunei Miclești. 
Art. 2. Începând cu data de 08.01.2026, calitatea de ordonator principal de credite are domnul primar Matei Petru.  
Art. 3. Angajarea cheltuielilor pe durarta exercițiului bugetar se face numai în limita prevederilor și destinațiilor aprobate și se exercită de ordonatorul de credite, potrivit dispozițiilor art. 2, în baza propunerilor, propuneri ce vor fi avizate de către domnul Morărița Tinel, Consilier personal al primarului, cu atribuții delegate de (contabil șef) în cadrul compartimentului Financiar Contabil din aparatul de specialitate al primarului comunei Miclești. 
	Referatele de necesitate vor fi avizate de către contabilul șef după care vor fi supuse spre aprobare ordonatorului principal de credite, potrivit dispozițiilor art.2. 
Art. 4. Lichidarea cheltuielilor va fi realizată prin aplicarea ștampilei ”Bun de plată” și a semnăturii, pe documentele justificative (factură fiscal, etc.). 
Art. 5. Ordonanțarea de plată a cheltuielilor va fi aprobată de ordonatorul de credite stabilit, conform prevederilor art.2., numai dacă a fost avizată de compartimentul financiar – contabil, în privința existenței creditelor bugetare; 
Persoana desemnată să acorde viza de ”Bun de plată” în etapa de lichidare a cheltuielilor;
Viza de control financiar preventive propriu, prin aplicarea sigiliului și a semnăturii persoanei împuternicite în acest sens. 
Art. 6. Plățile efectuate prin trezoreria statului, precum și plățile și încasările efectuate prin caseria instituției se semnează de către persoane desemnate din cadrul compartimentului financiar-contabil, după cum urmează:
· Morărița Tinel – Consilier personal al primarului comunei Miclești cu atribuții de contabil.
Art.7. Prezenta dispoziție este valabilă pe perioada mandatului conducătorului instituției publice și va fi comunicată sub semnătură la Compartimentul financiar-contabil, persoanei responsabile cu controlul financiar preventive propriu și persoanelor împuternicite cu angajarea, lichidarea, ordonanțarea și plata.
Art. 8. Compartimentul financiar-contabil, parsoana desemnată cu controlul financiar preventiv propriu și persoanelor împuternicite cu angajarea, lichidarea, ordonanțarea și plata vor duce la îndeplinire prevederile prezentei dispoziții.   


Dată astăzi, 08 ianuarie 2026

               P R I M A R,    
             MATEI PETRU                                                       Contrasemnează pentru legalitate,                                                                          
                                                                                               Secretar general al UAT Miclești,
                                                                                                HRISCU PETRICĂ MARIAN

